# ACTA DE LA SESSIÓ ORDINÀRIA CELEBRADA PER L’AJUNTAMENT PLE EN DATA 27 DE FEBRER DE 2012.

**Identificació de la sessió**

Caràcter: Ordinari

Data: 27 de febrer de 2012

Lloc: Sala d’Actes de l’Ajuntament de Fontcoberta

Hora. Les 21’30h.

**Assistents:**

Alcalde: Sr. Joan Estarriola i Vilardell

Regidors:

* Sra. Pilar Busquets i Barceló

 - Sr. Carles Pedrola Carreras

* Sr. Narcís Bartis Bosch
* Sr. Lluís Freixa Macià
* Sr. Jaume Roura i Noguer
* Sra. Consol Mas i Torres.

Excusen assistència els regidors Srs. Xavier Cros Verdaguer i

 Francesc Molina Jiménez.

Hi assisteix, com a Secretària de la Corporació, la Sra. Maria Grau i Pagès.

L’Alcalde-President obre l’acte públic i es procedeix a tractar els assumptes inclosos a l’ordre del dia .

**1r.- APROVACIO ACTA ANTERIOR.-**

Els membres de la Corporació disposen d’una fotocòpia de l’esborrany de l’acta de la sessió celebrada el dia 20 de gener de 2012, que és aprovada per unanimitat, amb l’esmena de canviar en el punt de precs i preguntes sobre el correu de la pàgina web, el nom del regidor que emet la pregunta no és el Sr. Lluís Freixa sinó la regidora Consol Mas.

**2n.- INFORMACIÓ DECRETS DE L’ALCALDIA**

El Sr. Alcalde dóna compte al Ple de les resolucions d’alcaldia núm. 15 a la 25/2012 .El Ple es dóna per assabentat.

**3r.- INFORMACIONS DE L’ALCALDIA I DEL DESPATX OFICIAL**

Pren la paraula el Sr. Alcalde i dóna compte de l’última correspondència rebuda, de la que cal destacar:

* Escrit de l’empresa Graficman en el que reclama el pagament de la factura del període d’allotjament de la pàgina web.
* Escrit de la Direcció General d’Administració Local en el que comuniquen la participació en els ingressos de la generalitat integrada en el Fons de Cooperació Local de Catalunya.
* Escrit del Departament d’Interior sobre la regulació de realitzar els tràmits de les mesures de seguretat als establiments per l’adopció de mesures de seguretat.
* Escrit del Banc de Sang i Teixits sobre l’organització ede la pròxima donació de sang a Fontcoberta.
* Comunicació de la incorporació del nou director general de l’Agència de Comunicació Local SA (COMRàdio).
* Notificació dels Serveis Territorials de Governació i AP a Girona sobre la modificació del termini del PUOSC 2011 i 2012.
* Escrit de la Direcció General de Comunicació sobre l’aprovació del PUOSC 2012.
* Escrit de l’Administració General de l’Estat sobre el nomenament del Subdelegat del Govern a Girona.
* Notificació de la Direcció General d’Administració Local sobre la cancel·lació de la inscripció, en el Registre d’ens locals de Catalunya, del Patronat de la Fundació Pública del Museu de la Història de Fontcoberta.
* Escrit dels Serveis Territorials a Girona sobre l’autorització d’una obertura de Cala per escomesa en vorera sol·licitada per Gas Natural Distribució SDG, SA.
* Escrit de la Fundació Estany agraint la donació atorgada per l’Ajuntament.

**4t.- APROVACIO CONVENI BUS NIT 2012**

Atès el conveni entre el Consell Comarcal del Pla de l’Estany i els ajuntaments de la Comarca per al desenvolupament del projecte bus nit amb l’objectiu de facilitar el transport públic i la mobilitat nocturna durant les festes, prevenir el consum de substàncies i potenciar la consciència comarcal entre els joves, es proposa la seva aprovació.

La Corporació per unanimitat acorda:

**Primer.-** Aprovar el conveni entre el Consell Comarcal del Pla de l’Estany i l’Ajuntament de Fontcoberta per al desenvolupament del projecte de Bus Nit, fins el dia 31 de desembre de 2012, per un import de 51,17 euros.

**Segon.-** Enviar la certificació de l’acord a l’àrea de Joventut del Consell Comarcal del Pla de l’Estany.

**5è.- CANCEL·LACIÓ DE PRORROGA I NOVA LICITACIÓ DE LA GESTIO DE LA LLAR D’INFANTS “ELS PLANÇONS”.**

Seguidament el Regidor Sr. Narcís Bartis explica que el Departament d’Ensenyament atorgava la subvenció de 1.800,00 euros per alumne matriculat a les escoles bressol. El curs passat va rebaixar la subvenció a 1.600,00 euros, i per aquest curs, no se sap oficialment, però es diu que 1.100,00 euros per alumne matriculat.

Que es va fer un estudi de les despeses reals de la llar d’infants i que el total ha donat un import menor del total de les despeses presentades l’empresa concessionària.

Atesos els dos imports es va convocar una reunió amb la representant de l’empresa i se li va explicar el problema del rebaix de la subvenció i es va proposar arribar a un acord per aquest curs de rebaixar també la quota de l’Ajuntament.

La contesta de l’empresa concessionària va ser que no.

Per tant considerant la poca flexibilitat de l’empresa en relació a arribar a un acord en revisar a la baixa el preu a pagar per l’ajuntament degut a les circumstàncies sobrevingudes i imprevisibles, cosa que provoca la modificació substancial de les que es van tenir en compte, la ruptura de l’equilibri de les prestacions i la inviabilitat econòmica de prorrogar de nou la durada del contracte, es proposa no prorrogar el contracte amb l’empresa concessionària a partir del mes de d’agost de 2012 i licitar de nou el contracte.

El regidor Sr. Jaume Roura pregunta si aquesta empresa es podrà tornar a presentar.

El regidor Sr. Narcís Bartis contesta que sí, que es licitarà per procediment negociat i també se l’invitarà i que en el proper contracte que es faci potser una part de l’augment de la despesa haurà de repercutir als pares.

El Sr. Lluís Freixa comenta que s’ha d’anar en compte perquè amb les hores extres serà com el preu d’una privada.

La regidora Sra. Consol mas pregunta si serà aviat la licitació?

El Sr. Bartis respon que estan preparant els plecs de clàusules

La Sra. Consol Mas demana si es podria fer una Comissió de tots dos equips de govern per la licitació i concessió de la gestió?

El Sr. Alcalde contesta que sí, que d’acord.

En Narcís Bartis comenta que es canviaran els barems bàsicament per prioritzar la gent del municipi.

Arribada la votació, per unanimitat, s’acorda:

1.- No prorrogar de nou el contracte de gestió del servei públic de la llar d’infants municipal” Els Plançons” amb l’empresa Fundació Plataforma Educativa, el qual s’extingirà definitivament el 31 d’agost de 2012.

2.- Notificar aquest acord a l’empresa concessionària.

3.- Licitar de nou el contracte de gestió del servei públic de la llar d’infants municipal mitjançant la modalitat de concessió per procediment negociat.

**6è.- PRECS I PREGUNTES**

Arribat el torn de precs i preguntes pren la paraula el regidor Sr. Jaume Roura i demana més il·luminació a la rotonda de la Ctra. de Banyoles a Figueres, ja que hi ha hagut algun accident.

Contesta el Sr. Alcalde i diu que l’Ajuntament no te competències per senyalitzar-la ni il·luminar-la, i que la persona que havia de venir a supervisar l’obra, encara no ha vingut. Que ell ha donat la informació avisant per via telefònica, i que la resposta és que la senyalització vertical està correcte.

Que no ha pogut donar informacions al Ple ni de Cultura, Medi Ambient, ACA ni de cap tema ja que te totes les entrevistes sol·licitades als diferents Departaments pendents, encara no li han donat ni dia ni hora.

Es debat llargament el tema de la senyalització i la il·luminació de la rotonda.

Continua el regidor Sr. Jaume Roura i pregunta com està el tema del PERC dels veïns de Vilavenut.

El Sr. Alcalde diu que en principi s’ha de tenir clar que l’Ajuntament no hi te res a veure, únicament va fer d’intermediari per ajudar a resoldre aquest tema. Va reunir els veïns afectats i un ja es va despenjar ràpidament de l’assumpte. Altres varen dir que per potència ja en feien prou, o sigui que pràcticament eren dos els que ho necessitaven. Es varen mirar diferents pressupostos i quan ja estaven d’acord amb un projecte d’obra que abaratia els costos, va ser impossible executar-la ja que no hi havia temps material per a la justificació. Ara s’haurà d’esperar la convocatòria d’aquest exercici.

Segueix en Jaume Roura i pregunta com està el tema de l’edifici de l’EDEN i com queda la farmàcia.

El Sr. Alcalde contesta i diu que actualment a l’edifici hi consten dues activitats la farmàcia i la prostitució, que si es vol canviar els usos s’haurà de fer una modificació puntual de normes del POUM. Que han tingut una trobada amb el propietari i està decidit a canviar l’ús de l’edifici, a lo que l’equip de govern hi està totalment d’acord, que estan decidits a redactar una modificació de l’actual POUM, però el propietari haurà de fer unes cessions en diners o en terrenys. Que el tècnic municipal ha fet una consulta a Urbanisme en relació a les compensacions i segurament dintre pocs dies, es tornarà a parlar amb el propietari i se li farà la corresponent proposta.

Pren la paraula el regidor Sr. Lluís Freixa i demana si està previst començar el vial de la zona industrial i allargar-lo fins l’actual fusteria.

El Sr. Alcalde contesta dient que d’entrada no, perquè s’hauria de passar per dintre la parcel·la del propietari de l’Eden, i a més per executar aquesta obra el promotor de la zona industrial hauria de portar-hi els serveis, i per començar ja no ha complert amb l’obra de sanejament que començava al C/Revardit. Continua el Sr. Alcalde i explica al Ple que per tirar endavant la urbanització de la Zona Industrial és obligació executar l’obra d’una rotonda a la Ctra. de Banyoles Figueres, a l’entrada de la urbanització de Melianta per integrar-la a la zona industrial, i aquesta qüestió encara s’ha de resoldre.

En Lluís Freixa demana si el propietari que vol fer el canvi d’activitat pot cedir els terrenys i començar el vial abans.

El Sr. Alcalde manifesta que en aquest tema no és fàcil d’arribar a un acord.

Seguidament pren la paraula la regidora Sra. Consol Mas i comenta que hi ha queixes de veïns sobre les obres de la companyia del gas, que deixen carrers oberts i sembla que no porten massa ordre.

El Sr. Alcalde contesta que hi ha parlat i la resposta és que depenen molt dels operaris que solden, que teòricament entre els mesos de març i abril l’obra s’havia d’acabar, però no serà així. Que a l’ajuntament han arribat queixes del C/Mn. Pere Campolier que es va tapar amb presses, amb material argilós i ara s’ha enfonsat. Es va parlar amb l’empresa que executa l’obra que és Obycall. Aquesta empresa farà unes cates per veure com està el sota del carrer i ho tornaran a compactar.

Segueix la Sra. Consol Mas i pregunta com està previst la neteja del municipi.

El Sr. Alcalde comenta que a la sessió d’avui no hi ha el regidor de l’àrea, però que la brigada ho està portant millor, ja que En Pere Soria ajuda en moltes tasques de neteja.

Pren la paraula la regidora Sra. Pilar Busquets i manifesta que l’actual tècnic de joventut al mateix temps d’estar al pavelló fa de conserge i aquestes hores En Pere les pot dedicar a ajudar a la brigada. Quan hi ha activitat al pavelló el conserge no pot fer la feina de neteja, i així al matí tots tres integrants de la brigada netegen el pavelló.

En relació a la poda dels arbres de la Plaça de Catalunya la regidora Sra. Consol Mas pregunta si s’ha consultat a un tècnic?

El Sr. Alcalde respon que sí, a una tècnica especialista en el tema que viu al municipi. Els va assessorar de manera que els arbres han de créixer amunt. La poda del 1r any va costar 3.500,00 euros. Durant 4 anys s’ha de fer poda selectiva, s’han de podar les tiges dels costats per tal de que l’arbre creixi amunt. S’ha de d’actuar cada 2, 3 anys minimitzant el cost i ajustant la brancada. Aquest any no s’ha de fer cap actuació.

A continuació pren la paraula el regidor Sr. Lluís Freixa i comenta que les sessions informatives que es varen portar a terme a Melianta i a Vilavenut varen ser molt interessants i felicita a l’equip de govern per aquesta iniciativa, únicament demana que quan es repeteixi es faci més publicitat, ja que hi va haver-hi gent que no se’n va assabentar.

Segueix el mateix regidor i demana un llistat dels deutes que la Generalitat te pendent amb l’Ajuntament de Fontcoberta.

Es debat el tema sobre una gràfica dels ingressos de l’Ajuntament presentada pel Sr. Alcalde a les xerrades, i acaba el regidor Sr. Lluís Freixa dient que seria molt interessant que cada any es fes una xerrada.

Es pregunta també com es fa la repartició del butlletí i l’agutzil?

El Sr. Alcalde contesta que hi ha una persona que se li ha imposat judicialment fer hores de serveis socials, i serà qui properament realitzarà aquesta tasca de repartiment, ja que són unes 12 hores setmanals que haurà de treballar a l’Ajuntament per a complir els serveis imposats. Que d’aquesta manera l’Ajuntament estalviarà 1.200,00 euros anuals.

Seguidament es parla si al no fer-se l’ampliació de l’escola s’instal·larà la tanca de l’escola que dóna al C/President Càrdenas?

El Sr. Alcalde comenta que s’hauria d’instal·lar similar a la part de dalt, un mur i la tanca rígida, i a més hauria d’arribar a la llar d’infants.

El regidor Sr. Lluís Freixa pregunta si es podria avançar l’obra de la tanca, i llavors Ensenyament pagar la despesa, ja que la tanca convé molt.

El Sr. Alcalde contesta que s’intentarà instal·lar-la el més aviat possible. Que també convé molt la connexió del 3r pou de la depuradora. Que com saben no es va inaugurar l’equipament ja que

només funciona al 50%, que es va parlar amb el director general de l’ACA per a signar un conveni, per si l’Ajuntament havia d’avançar l’obra, havia de trucar a l’Ajuntament per quedar dia i hora, però de moment no ho ha fet.

El regidor Sr. Lluís Freixa comenta que havien quedat d’anar a Departament d’Urbanisme per parlar d’uns canvis en el Pla Especial del Catàleg de masies del municipi de Fontcoberta, que s’hauria de demanar hora.

El Sr. Alcalde contesta que ho preguntarà i si es necessari es demanarà hora i li comunicarà per anar-hi.

La Sra. Consol Mas pregunta com estan els pressupostos dels micros per a gravar els plens que es varen demanar?

Seguidament el Sr. Alcalde explica que els pressupostos dels micros per a registrar els plens que s’havia parlat en la sessió anterior els te el regidor Sr. Xavier Cros que no està en el Ple, i que ho explicarà en el proper ple, però que sap que hi ha dos tipus de gravacions, una taula de potències de circuit tancat i equip de gravació per uns 6/7000 euros, i un sistema més sezill amb amplificador 3 o 4 micros sense circuit tancat, es a dir que es grava tot per uns 3.000,00 euros aproxim.

I no havent-hi més assumptes a tractar ni més precs i preguntes a formular, el Sr. Alcalde aixeca la sessió a les vint-i-tres hores. Ho certifico.

Vist i Plau

L’Alcalde La Secretària